CELEX: 32010D0365
Language: da
Date: 2010-06-29 00:00:00
Title: 2010/365/: Rådets afgørelse af 29. juni 2010 om anvendelse af Schengenreglernes bestemmelser om Schengeninformationssystemet i Republikken Bulgarien og Rumænien

1.7.2010   
            
            
               DA
            
            
               Den Europæiske Unions Tidende
            
            
               L 166/17
            
         RÅDETS AFGØRELSE
   af 29. juni 2010
   om anvendelse af Schengenreglernes bestemmelser om Schengeninformationssystemet i Republikken Bulgarien og Rumænien
   (2010/365/EU)
   RÅDET FOR DEN EUROPÆISKE UNION HAR —
   under henvisning til tiltrædelsesakten af 2005, særlig artikel 4, stk. 2,
   under henvisning til udtalelse fra Europa-Parlamentet (1), og
   ud fra følgende betragtninger:
   
               (1)
            
            
               Ifølge artikel 4, stk. 2, i tiltrædelsesakten af 2005 skal de bestemmelser i Schengenreglerne, som ikke er omhandlet i bilag II til nævnte akt, først finde anvendelse i Bulgarien og Rumænien (i det følgende benævnt »de berørte medlemsstater«), når Rådet har truffet afgørelse herom, efter at det er blevet sikret, at de nødvendige betingelser for anvendelsen af Schengenreglerne er opfyldt.
            
         
               (2)
            
            
               Rådet har kontrolleret, de berørte medlemsstater sikrer et tilfredsstillende databeskyttelsesniveau, ved at foretage følgende foranstaltninger:
               Et komplet spørgeskema blev tilsendt de berørte medlemsstater, besvarelserne heraf blev registreret, og kontrol- og evalueringsbesøg har fundet sted i disse medlemsstater i overensstemmelse med de gældende Schengenevalueringsprocedurer som fastlagt i Eksekutivkomitéens afgørelse om nedsættelse af et stående udvalg for evaluering og anvendelse af Schengenreglerne (jf. SCH/Com-ex (98) 26 endelig udg.) (2), på området databeskyttelse.
            
         
               (3)
            
            
               Den 26. april 2010 konkluderede Rådet, at betingelserne på dette område er opfyldt af de berørte medlemsstater. Det er derfor muligt at fastsætte en dato, fra hvilken Schengenreglerne om Schengeninformationssystemet (SIS) kan anvendes i disse medlemsstater.
            
         
               (4)
            
            
               Denne afgørelses ikrafttræden skulle gøre det muligt at overføre reelle SIS-data til de berørte medlemsstater. Den konkrete anvendelse af disse data skulle gennem de gældende Schengenevalueringsprocedurer, jf. SCH/Com-ex (98) 26 endelig udg., gøre det muligt for Rådet at fastslå, om Schengenreglernes bestemmelser om SIS bringes korrekt i anvendelse i de berørte medlemsstater. Når disse evalueringer er blevet foretaget, bør Rådet træffe afgørelse om at ophæve kontrollen ved de indre grænser til disse medlemsstater.
            
         
               (5)
            
            
               En separat rådsafgørelse bør vedtaget for at fastsætte datoen for ophævelse af kontrollen ved de indre grænser. Indtil datoen for ophævelse af kontrollen i den nævnte afgørelse bør der fastsættes visse restriktioner for anvendelsen af SIS.
            
         
               (6)
            
            
               For så vidt angår Island og Norge er denne afgørelse et led i udviklingen af de bestemmelser i Schengenreglerne, jf. aftalen indgået mellem Rådet for Den Europæiske Union og Republikken Island og Kongeriget Norge om disse to staters associering i gennemførelsen, anvendelsen og udviklingen af Schengenreglerne (3), der henhører under det område, der er nævnt i artikel 1, litra G, i Rådets afgørelse 1999/437/EF (4) om visse gennemførelsesbestemmelser til nævnte aftale.
            
         
               (7)
            
            
               For så vidt angår Schweiz er denne afgørelse et led i udviklingen af de bestemmelser i Schengenreglerne, jf. aftalen mellem Den Europæiske Union, Det Europæiske Fællesskab og Det Schweiziske Forbund om Det Schweiziske Forbunds associering i gennemførelsen, anvendelsen og udviklingen af Schengenreglerne (5), der henhører under det område, der er nævnt i artikel 1, litra G, i afgørelse 1999/437/EF sammenholdt med artikel 3 i Rådets afgørelse 2008/149/RIA (6) og med artikel 3 i Rådets afgørelse 2008/146/EF (7) —
            
         VEDTAGET DENNE AFGØRELSE:
   Artikel 1
   1.   Bestemmelserne i Schengenreglerne om SIS, der er opført i bilag I, finder fra den 15. oktober 2010 anvendelse på Republikken Bulgarien og Rumænien i deres indbyrdes forhold og i forbindelserne med Kongeriget Belgien, Den Tjekkiske Republik, Kongeriget Danmark, Forbundsrepublikken Tyskland, Republikken Estland, Den Hellenske Republik, Kongeriget Spanien, Den Franske Republik, Den Italienske Republik, Republikken Letland, Republikken Litauen, Storhertugdømmet Luxembourg, Republikken Ungarn, Malta, Kongeriget Nederlandene, Republikken Østrig, Republikken Polen, Den Portugisiske Republik, Republikken Slovenien, Den Slovakiske Republik, Republikken Finland og Kongeriget Sverige samt Republikken Island, Kongeriget Norge og Det Schweiziske Forbund.
   2.   Bestemmelserne i Schengenreglerne om SIS, der er opført i bilag II, finder fra den heri fastsatte dato anvendelse på Republikken Bulgarien og Rumænien i deres indbyrdes forhold og i forbindelserne med Kongeriget Belgien, Den Tjekkiske Republik, Kongeriget Danmark, Forbundsrepublikken Tyskland, Republikken Estland, Den Hellenske Republik, Kongeriget Spanien, Den Franske Republik, Den Italienske Republik, Republikken Letland, Republikken Litauen, Storhertugdømmet Luxembourg, Republikken Ungarn, Malta, Kongeriget Nederlandene, Republikken Østrig, Republikken Polen, Den Portugisiske Republik, Republikken Slovenien, Den Slovakiske Republik, Republikken Finland og Kongeriget Sverige samt Republikken Island, Kongeriget Norge og Det Schweiziske Forbund.
   3.   Reelle SIS-data kan fra den 29. juni 2010 overføres til de berørte medlemsstater.
   De berørte medlemsstater vil fra den 15. oktober 2010 i lighed med de medlemsstater, på hvilke Schengenreglerne allerede finder anvendelse, kunne indlæse data i SIS og anvende SIS-data, jf. dog stk. 4.
   4.   Indtil den dato, hvor kontrollen ved de indre grænser med de berørte medlemsstater ophæves, vil disse medlemsstater
   
               a)
            
            
               ikke være forpligtet til at nægte indrejse på deres område for eller til at udsende tredjelandsstatsborgere, som af en anden medlemsstat i SIS er indberettet som uønskede
            
         
               b)
            
            
               afholde sig fra at indlæse oplysninger, der er omfattet af bestemmelserne i artikel 96 i konventionen af 19. juni 1990 om gennemførelse af Schengenaftalen af 14. juni 1985 mellem regeringerne for staterne i Den Økonomiske Union Benelux, Forbundsrepublikken Tyskland og Den Franske Republik om gradvis ophævelse af kontrollen ved de fælles grænser (idet følgende benævnt »Schengenkonventionen«) (8).
            
         Artikel 2
   Denne afgørelse træder i kraft på dagen for vedtagelsen.
   Artikel 3
   Denne afgørelse offentliggøres i Den Europæiske Unions Tidende.
   
      Udfærdiget i Luxembourg, den 29. juni 2010.
      
         
            På Rådets vegne
         
         E. ESPINOSA
         
            Formand
         
      
   
   
      (1)  Udtalelse afgivet den 17.6.2010 (endnu ikke offentliggjort i EUT).
   
      (2)  EFT L 239 af 22.9.2000, s. 138.
   
      (3)  EFT L 176 af 10.7.1999, s. 36.
   
      (4)  EFT L 176 af 10.7.1999, s. 31.
   
      (5)  EUT L 53 af 27.2.2008, s. 52.
   
      (6)  EUT L 53 af 27.2.2008, s. 50.
   
      (7)  EUT L 53 af 27.2.2008, s. 1.
   
      (8)  EFT L 239 af 22.9.2000, s. 19.
   
      BILAG I
      
         Liste over de bestemmelser i Schengenreglerne om SIS, jf. artikel 4, stk. 2, i tiltrædelsesakten af 2005, der bliver gældende for de berørte medlemsstater
      
      
                  1.
               
               
                  For så vidt angår bestemmelserne i Schengenkonventionen:
                  artikel 64 og artikel 92-119 i Schengenkonventionen.
               
            
                  2.
               
               
                  Andre bestemmelser om SIS:
                  
                              a)
                           
                           
                              Afgørelser truffet af Eksekutivkomitéen, nedsat ved Schengenkonventionen:
                              Eksekutivkomitéens afgørelse af 15. december 1997 om ændring af C.SIS-finansieringsordningen (SCH/Com-ex (97) 35) (1).
                           
                        
                              b)
                           
                           
                              Erklæringer fra Eksekutivkomitéen, nedsat ved Schengenkonventionen:
                              
                                          i)
                                       
                                       
                                          Eksekutivkomitéens erklæring af 18. april 1996 om definition af begrebet udlænding (SCH/Com-ex (96) decl 5) (2)
                                          
                                       
                                    
                                          ii)
                                       
                                       
                                          Eksekutivkomitéens erklæring af 28. april 1999 om SIS’ struktur (SCH/Com/Ex (99) decl 2 rev) (3).
                                       
                                    
                        
                              c)
                           
                           
                              Andre instrumenter:
                              
                                          i)
                                       
                                       
                                          Rådets afgørelse 2000/265/EF af 27. marts 2000 om en finansforordning vedrørende budgetaspekterne af Rådets vicegeneralsekretærs forvaltning af de kontrakter, som han indgår som repræsentant for visse medlemsstater, om oprettelse og drift af kommunikationsinfrastrukturen i Schengensammenhæng (»Sisnet«) (4)
                                          
                                       
                                    
                                          ii)
                                       
                                       
                                          Sirenehåndbogen (5)
                                          
                                       
                                    
                                          iii)
                                       
                                       
                                          Rådets forordning (EF) nr. 871/2004 af 29. april 2004 om indførelse af nye funktioner i Schengeninformationssystemet, bl.a. med henblik på terrorismebekæmpelse (6), og senere afgørelser om datoen for anvendelse af disse funktioner
                                       
                                    
                                          iv)
                                       
                                       
                                          Rådets afgørelse 2005/211/RIA af 24. februar 2005 om indførelse af nye funktioner i Schengeninformationssystemet, herunder i forbindelse med terrorismebekæmpelse (7), og senere afgørelser om datoen for anvendelse af disse funktioner
                                       
                                    
                                          v)
                                       
                                       
                                          Europa-Parlamentets og Rådets forordning (EF) nr. 1160/2005 af 6. juli 2005 om ændring af konventionen om gennemførelse af Schengenaftalen af 14. juni 1985 om gradvis ophævelse af kontrollen ved de fælles grænser med hensyn til adgang til Schengeninformationssystemet for de tjenester i medlemsstaterne, der har ansvaret for udstedelse af registreringsattester for motorkøretøjer (8)
                                          
                                       
                                    
                                          vi)
                                       
                                       
                                          Artikel 5, stk. 4, litra a), samt bestemmelserne i kapitel II og bilagene hertil vedrørende Schengeninformationssystemet (SIS) i Europa-Parlamentets og Rådets forordning (EF) nr. 562/2006 af 15. marts 2006 om indførelse af en fællesskabskodeks for personers grænsepassage (Schengengrænsekodeks) (9)
                                          
                                       
                                    
                                          vii)
                                       
                                       
                                          Rådets forordning (EF) nr. 1104/2008 af 24. oktober 2008 om overgang fra Schengeninformationssystemet (SIS 1+) til anden generation af Schengeninformationssystemet (SIS II) (10)
                                          
                                       
                                    
                                          viii)
                                       
                                       
                                          Rådets afgørelse 2008/839/RIA af 24. oktober 2008 om overgang fra Schengeninformationssystemet (SIS 1+) til anden generation af Schengeninformationssystemet (SIS II) (11).
                                       
                                    
                        
            
         (1)  EFT L 239 af 22.9.2000, s. 444.
      
         (2)  EFT L 239 af 22.9.2000, s. 458.
      
         (3)  EFT L 239 af 22.9.2000, s. 459.
      
         (4)  EFT L 85 af 6.4.2000, s. 12.
      
         (5)  Dele af Sirenehåndbogen blev offentliggjort i EUT C 38 af 17.2.2003, s. 1. Håndbogen blev ændret ved Kommissionens beslutning 2006/757/EF (EUT L 317 af 16.11.2006, s. 1) og Kommissionens afgørelse 2006/758/EF (EUT L 317 af 16.11.2006, s. 41).
      
         (6)  EUT L 162 af 30.4.2004, s. 29.
      
         (7)  EUT L 68 af 15.3.2005, s. 44.
      
         (8)  EUT L 191 af 22.7.2005, s. 18.
      
         (9)  EUT L 105 af 13.4.2006, s. 1.
      
         (10)  EUT L 299 af 8.11.2008, s. 1.
      
         (11)  EUT L 299 af 8.11.2008, s. 43.
   
   
      BILAG II
      
         Liste over de bestemmelser i Schengenreglerne om SIS, jf. artikel 4, stk. 2, i tiltrædelsesakten af 2005, der bliver gældende for de berørte medlemsstater på den dato, der er fastsat i disse bestemmelser
      
      
                  1.
               
               
                  Europa-Parlamentets og Rådets forordning (EF) nr. 1986/2006 af 20. december 2006 om adgang til anden generation af Schengeninformationssystemet (SIS II) for de tjenester i medlemsstaterne, der har ansvaret for udstedelse af registreringsattester for motorkøretøjer (1)
                  
               
            
                  2.
               
               
                  Europa-Parlamentets og Rådets forordning (EF) nr. 1987/2006 af 20. december 2006 om oprettelse, drift og brug af anden generation af Schengeninformationssystemet (SIS II) (2)
                  
               
            
                  3.
               
               
                  Rådets afgørelse 2007/533/RIA af 12. juni 2007 om oprettelse, drift og brug af anden generation af Schengeninformationssystemet (SIS II) (3).
               
            
         (1)  EUT L 381 af 28.12.2006, s. 1.
      
         (2)  EUT L 381 af 28.12.2006, s. 4.
      
         (3)  EUT L 205 af 7.8.2007, s. 63.